BERRIOZABAL BÓVEDA (EAJ, 2013-06-20):
Bai, eskerrik asko legebiltzarburua.
Señor Maneiro la sociedad vasca ha evolucionado muchísimo más que sus planteamientos y lo ha hecho con total normalidad sin traumas, en positivo y pensando en el porvenir de sus hijos e hijas.
El otro día nos decía que no entendía cómo habiendo familias en las que no saben euskera haya tan poca demanda del modelo A. Hoy nos ha venido a decir básicamente lo mismo con algún otro ejemplo.
Pero el hecho de que los padres o las madres no sepan euskera, no quiere decir que no crean que es interesante, útil, beneficioso, enriquecedor, o lo que le parezca, que sus hijos e hijas puedan aprenderlo y de ahí que opten por modelos distintos al modelo A.
Gurasoen gehiengoak seme-alabak elebidun orekatu bihurtzeko aukera zabalena eskaintzen duen D eredua hautatzen dute, baina hortik ezin da ondorioztatu inondik inora ere askatasunik ez dagoela.
Eta Euzko Alderdi Jeltzaleak ez dio beldurrik askatasunari, inoiz ez dio izan beldurrik askatasunari. Arazoa ez da hori, zure arazoa da ez duzula gustuko gurasoek askatasun hori baliatuz euren seme-alabentzat egiten duten aukera, ez duzu gustuko eta hor dago arazoa.
Eskolak ez elebitasun maila bera lortu gure herri eta hirietan, hori agerikoa da eta inork ez du ezkutatzen. Sailburua bera izan zen errealitate hori agerian utzi eta konpontzeko bidean jartzeko ahalegina egin zuena.
Baina horrek ez du esan nahi inondik inora eskolak eta sistemak porrot egiten dutenik, are gutxiago gutxi lortu dutenik. Asko lortu da azkeneko hiru hamarkadetan, besteak beste, etxetik erdaldun diren neska mutikoak neurri batean euskalduntzea eta etxetik euskaldun edo elebidun diren haurrak euskaraz ere alfabetatzea.
Euskal Herria Bilduk berriro ere ez digu ezer idatziz ekarri, eta zehazki zer den ondo ez dakigun asmoren bat defendatzen eman du bere txanda Arrondo andreak. Gaixoaren min eta sintomak deskribatu, behin eta berriro deskribatu, baina Euskal Herria Bilduk ez digu sendagairik proposatu, ez behintzat sendagai zehatzik.
Buelta eta buelta baina proposamen zehatzik ez. Guk ez dizkiegu eztabaida edo elkarrizketa eraikitzaileei ateak ixten baina eztabaidatzeko oinarri eta proposamen zehatzak ezagutu nahi ditugu.
Ekar ezazue nahi duzuenean proposamen zehatzak idatziz eta azaldu ze zein da proposamen hori? Non dago? Helburua ikasle euskaldun eleanitzak sortzea da. Ados eta horretarako zein da zehazki proposatzen duzuen bidea? Lorgarri eta bideragarria da egiten duzuen proposamena?
Euskadiko bazter guztietan ezartzeko modukoa al da? Guardian, Irunen, Gernikan, Balmasedan edo Sopuertan aplikazio bera eta eraginkortasun bera lortuko duena?
Gero aipatu duzu tokian tokikoa eta malgua. Non, nola, zein zentzutan izango da malgua: ordu kopuruari dagokionez, lortu beharreko hizkuntza desberdinetan mailei dagokionez? Inon ez dugu irakurri.
Horregatik ekarri eta eztabaidatuko dugu ze norekin adostu nahi duzue edo norekin adostu dezakezue baldin eta inori erakusten ez badiozue. Eta hori egiten duzuen bitartean, gutxienez ez gutxietsi urte luzez herri honetan lortutako adostasuna.
Benetan uste duzue orain arteko adostasuna hankaz gora jartzeak euskarari bizikidetzari eta gizarteari oro har on egingo diola? Ze ez gara bakar batzuentzat ari, gizarte osoa nahi dugu bidaide eta bidai horretan zenbat eta lagun gehiago hobe baita Euskal Herria Bildu ere.
Hortaz, joka dezagun oinak lurrean ditugula. Guk Eusko Alderdi Jeltzaleak ez du atzera pausurik onartuko inolaz ere. Aurrera bidean jarraitu nahi dugu baina tentuz, progresibotasunez. Adostasunak eta bizikidetza hankaz gora jarri gabe.
Eta hizkuntza kontuetan presa ez da izaten bide lagunik gomendagarriena, ez behintzat bizikidetza linguistikoa sendotu nahi baldin badugu.
Hori dela eta erdibiderako aldeko botoa eskatzen diot berriro ere Euskal Herria Bilduri kontra egiteak orain arteko lege eta adostasunen kontra egitea suposatuko lukeelako.
Eskerrik asko.